Slovenija

STA 25. jan. 2018 10:36 | 883 | Osveženo: 12:10 / 25.1.2018

Mejni prehod Dragonja je po treh urah znova odprt. Koprski policisti so ga namreč zaprli, ker so tam obravnavali sum storitve kaznivega dejanja.

Več pojasnil bodo za medije podali ob 14. uri v Kopru. Po neuradnih informacijah so preverjali, ali je na avtobusu bomba.



Kot so pojasnili na Policijski upravi Koper, je bil mejni prehod zaradi varnosti ljudi in premoženja za ves promet v obe smeri zaprt od 8.40 do 11.45. Za osebna vozila je bil obvoz preko mejnega prehoda Sečovlje, za tovorna vozila obvoza ni bilo.



Več pojasnil o današnji kriminalistični preiskavi na mejnem prehodu bo v izjavi za medije ob 14. uri v Kopru podal vodja sektorja kriminalistične policije Policijske uprave Koper Dean Jurič.